CELEX: 62008CN0395
Language: da
Date: 2008-09-12 00:00:00
Title: Sag C-395/08: Anmodning om præjudiciel afgørelse indgivet af Corte d'appello di Roma (Italien) den 12. september 2008 — Istituto nazionale della previdenza sociale (INPS) mod Tiziana Bruno og Massimo Pettini

20.12.2008   
            
            
               DA
            
            
               Den Europæiske Unions Tidende
            
            
               C 327/8
            
         Anmodning om præjudiciel afgørelse indgivet af Corte d'appello di Roma (Italien) den 12. september 2008 — Istituto nazionale della previdenza sociale (INPS) mod Tiziana Bruno og Massimo Pettini
   (Sag C-395/08)
   (2008/C 327/13)
   Processprog: italiensk
   Den forelæggende ret
   Corte d'appello di Roma
   Parter i hovedsagen
   
      Appellant: Istituto nazionale della previdenza sociale (INPS)
   
      Indstævnte: Tiziana Bruno og Massimo Pettini
   Præjudicielle spørgsmål
   
               1)
            
            
               Er den italienske lovgivning (dvs. artikel 7, stk. 1, i lov nr. 638/83), hvorefter der for bidragsbetinget erhvervelse af pension ikke tages hensyn til perioder, hvori der ikke er udført »vertikalt« deltidsarbejde, forenelig med direktiv 97/81/EF (1), navnlig dettes § 4 om forbuddet mod forskelsbehandling?
            
         
               2)
            
            
               Er den nævnte italienske lovgivning, som ubestrideligt udgør en væsentlig hindring for adgangen til deltidsarbejde af »vertikal« karakter, forenelig med direktivet, navnlig dettes § 1 — hvorefter den nationale lovgivning skal lette udviklingen af deltidsarbejde, samt § 4 og 5 — som pålægger medlemsstaterne at afskaffe hindringer af juridisk eller administrativ karakter, der begrænser adgangen til deltidsarbejde?
            
         
               3)
            
            
               Kan § 4 om det principielle forbud mod forskelsbehandling ligeledes udvides til at omfatte de forskellige typer deltidskontrakter henset til, at alle kalenderårets uger ved »horisontalt« deltidsarbejde, hvor det samlede antal beskæftigelsestimer med bidragspligt i kalenderåret lægges til grund ifølge den nationale lovgivning, tages i betragtning, til forskel fra situationen med »vertikalt« deltidsarbejde?
            
         
      (1)  Rådets direktiv 97/81/EF af 15.12.1997 om rammeaftalen vedrørende deltidsarbejde, der er indgået af Unice, CEEP og EFS — Bilag: Rammeaftale om deltidsarbejde (EFT 1998 L 14, s. 9).